Өйлә намаҙы ваҡыты ҡышҡы осорҙа 13 сәғәт 30 минутта инә, тигәйнек. Балалар мәктәпкә һуңламай барып етергә тейеш. Ни эшләргә? Өйлә намаҙы 4 рәҡәғәт сөннәт намаҙынан, 4 рәҡәғәт фарыз намаҙынан, унан һуң тағы ике рәҡәғәт сөннәт намаҙынан тора. Бындай саҡта шуны кәңәш итергә мөмкин, һис юғында өйләнең фарызын уҡып китергә кәрәк. Сөнки 4 рәҡәғәтте уҡыуға, 10 рәҡәғәт намаҙға ҡарағанда, ваҡыт бик аҙ китә. Бындай хәлдә, әлбиттә, тәсбих тартыуға ваҡыт ҡалмай. Тәсбихте, намаҙҙан һуң да, транспортта барғанда, бүтән ҡулайлы мәлдә лә әйтергә мөмкин.